kardosdrur/scandi-wiki huggingface dataset:
Derrick Atkins

Derrick Atkins (født 5. januar 1984) er en atletikudøver (sprinter) fra Bahamas, der er en af sit lands største sportstjerner. Atkins favoritdisciplin er 100 meter-løb, hvor hans personlige bedste (pr. august 2008) er 9,91 sekunder. Ved VM i 2007 i Osaka vandt Atkins sølvmedalje på distancen, kun besejret af amerikaneren Tyson Gay.

Eksterne henvisninger 
 Info 

Sprintere fra Bahamas
Atleter ved sommer-OL 2008
Atleter ved sommer-OL 2012
Piers Bohl

Piers Bohl (født 23. oktober 1865, død 25. december 1921) var en lettisk matematiker, der arbejdede med differentialligninger, topologi og kuasiperiodiske funktioner.

Han blv født i 1865 i Valka, Livland, i en familie af fattige baltiske tyskere handlende. I 1884, efter han fik sin eksamen fra en tysk skole i Viljandi, kom han til fakultetet for fysik og matematik på Universitetet i Tartu. I 1893 fik Bohl sin kandidateksamen. Den blev tildelt på baggrund af en undersøgelse af kuasiperiodiske funktioner. Beregningerne af kuasiperiodiske funktioner blev yderligere generaliseret af Harald Bohr da han introducerede næsten-periodiske funktioner.

Referencer 
 http://www-history.mcs.st-and.ac.uk/Biographies/Bohl.html
 http://www.mathematics.lv/lms_10_years_after.pdf

Personer fra Livland
Videnskabsfolk fra Letland
Matematikere fra Letland
Hårdhed (vand)

Vands totale indhold af opløst calcium og magnesium betegnes som hårdheden. Hårdheden måles i Danmark i tyske hårdhedsgrader (°dH = grad Deutsche Härte), hvor en hårdhedsgrad svarer til 10 mg opløst calciumoxid pr. liter eller 7,19 mg opløst magnesiumoxid pr. liter.

Nedsivende regnvand og smeltevand fra sne optager kuldioxid fra atmosfæren
og især fra jordluften i rodzonen, hvorved der dannes kulsyre. Kulsyren kan foruden kalk opløse magnesiumcarbonat, der findes i mindre mængder i kalken.
Kalkudvaskningen tilfører derfor grundvandet calcium og magnesium.

Eksterne henvisninger 

 GEUS: Drikkevandets hårdhed i Danmark

Vand
Kalk
Storkronet ærenpris

 
Storkronet ærenpris (Veronica persica) er en énårig urt med 15-30 cm lange, nedliggende til opstigende stængler, sådan at en enkelt plante kan danne en lille, tæt måtte. Den vokser almindeligt på f.eks. næringsrig agerjord i Danmark.

Beskrivelse 
Kimbladene er næsten trekantede i omrids. Stænglerne er fint hårede og runde i tværsnit. Bladene sidder modsat forneden på stænglen, men spredt længere oppe, og de er kortstilkede og bredt ægformede med tandet rand. Oversiden er svagt rynket og græsgrøn, mens undersiden er noget lysere.

Blomstringen sker i to perioder: april-maj og september-oktober. Blomsterne sidder enkeltvis på lange stilke fra bladhjørnerne. De er lyseblå med mørkeblå striber og ganske svagt uregelmæssige. Frugterne er hjerteformede kapsler med mange frø.
 
Rodnettet er groft forgrenet med mange, fine siderødder.

Højde x bredde og årlig tilvækst: 0,20 x 0,40 m (20 x 40 cm/år).

Voksested 

Arten hører sandsynligvis hjemme i Mellemøsten, men den er nu spredt over et stort område i Europa og Asien, ligesom den også er naturaliseret i Nordamerika og Østasien. Den foretrækker lysåbne til let skyggede voksesteder med høj luftfugtighed, let fugtig jord og et godt næringsindhold. Derfor finder men den som ukrudtsplante i landbrug og gartneri, men også i plantesamfund på græssede enge og overdrev.

Ved Dueodde findes den sammen med bl.a. alm. brunelle, hundegræs, alm. hvene, alm. kvik, spergel, alm. syre, bittersød natskygge, burresnerre, engnellikerod, engrapgræs, engrottehale, fåresvingel, glat vejbred, grå star, hvidkløver, hyrdetaske, korsknap, lugtløs kamille, lysesiv og markfrytle.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Blå blomster
Ærenpris
Bryllupskage

En bryllupskage er en speciel lagkage, der serveres ved bryllupper. Det er en traditionen, at brudeparret skærer for og selv spiser de første stykker af kagen.

En bryllupskage er ofte anrettet i flere etager eller lag over hinanden i et utal af variationer. Den meget kunstfærdige udførelse gør det til et yndet objekt for konditorer, som ofte har snesevis af variationer at tilbyde deres kunder.

De mange separate etager gør det muligt at lave flere variationer i samme kage, og kagen kan laves mere eller mindre "tung" alt efter om den skal serveres efter en middag eller som et selvstændigt indslag.

Kagen laves typisk af tre til fire bunde og to til tre forskellige lag fyld, der står godt til hinanden. Fyldet kan variere fra traditionelt creme-baseret fyld til frugtmousse evt. tilsat vin, spiritus eller likør. 

Bundene varierer fra sukkerbrødsbunde (lagkagebunde) til mandel- eller makron-baserede bunde.

Mulighederne for fyldet er mangfoldige: frugtfromagecreme med eller uden spiritus, chokoladecreme (nougat eller toblerone), vanillefromagecreme, chokolademousse eller -creme, banancreme med el. uden likør, hvidvinscreme, kokosmousse med eller uden rom og meget mere. De kan kombineres med småtskårne frugtstykker. 

Udsmykningen kan være en kombination af marcipan, sukkerglaceringer, flødeskum, chokolade og illustrationer af enhver form, farve og størrelse. Der kan påsættes figurer, der passer til begivenheden.

Se også 

 Kransekage – en anden kategori af dessertkage, der også anvendes ved bryllupper.
 Lagkage – den basale form, som bryllupskagen er en videreudvikling af.

Kage
Traditioner
Kager
Cow Belles

Cow Belles er en Disney Channel Original Movie, der første gang debuterede på amerikansk TV 24. marts 2006.

Medvirkende 
 Alyson Michalka – Taylor Callum
 Amanda Michalka – Courtney Callum
 Jack Coleman – Reed Callum
 Michael Trevino – Jackson Meade
 Chris Grillanger – Phillipe
 Paula Brancati – Sarah Van Dyke
 Christian Serratos – Heather Perez
 Sandy Robson – Thomas
 Craig Eldridge – Wilbur Meade
 Sheila McCarthy – Fran Walker
 Michael Rhoades – Bob Fenwick
 Ron Gabriel – Melvin Melville
 Duane Murray – Big Pete
 Dylan Roberts – Ralph
 Stuart Clow – Keith Walker

Eksterne Henvisninger 

Disney Channel Original Movies
Robert Budde

Robert Budde (født, 6. september 1966) er en canadisk forfatter. 

Han blev født i Minneapolis, Minnesotas i USA, men hans familie immigrerede til Canada i 1970. Han er professor ved University of Northern British Columbia.

Bibliografi

Digte 
 Finding Fort George – 2007
 Catch as Catch – 1994
 traffick – 1997

Romaner 
 Misshapen – 1997
 The Dying Poem – 2002

Noveller 
 flicker – 2004

Faglitteratur 
 Muddy Water: Conversations with 11 Poets – 2003

Romanforfattere fra Canada
Novelleforfattere fra Canada
Digtere fra Canada
Faglitterære forfattere fra Canada
Vincents Budde

Vincents Budde (født 1660, død 1729) var en norsk officer, født i Halden i en officerfamilie. Blev oberst 1710, generalmajor 1716. Under den store nordiske krig 1716 slog han de svenske styrker tilbage ved Moss, og bidrog til at Karl XII's angreb på Oslo blev afbrudt.

Som kommanderende general ledede han forsvaret af Trondheim under de svenske styrkers angreb i Trøndelag 1718 under general Armfeldt. Budde valgte en defensiv strategi ved at forskanse sine undertallige styrker i den godt befæstede by. Armfeldt opgav derfor belejringen af Trondheim uden at gå til større angreb.

Budde forblev i aktiv tjeneste til sin død i 1729, næsten 70 år gammel.

Litteratur 
 Biografi i Dansk Biografisk Lexikon

Generalmajorer fra Danmark
Nordmænd i 1600-tallet
Nordmænd i 1700-tallet
Personer i Den Store Nordiske Krig fra Danmark-Norge
Personer i Norges historie
Riddere af Dannebrog (1671-1808)
Personer i Dansk Biografisk Leksikon
Brother Ali

Ali Newman, bedre kendt under kunstnernavnet Brother Ali (født Jason Newman, 1977 i Minneapolis) er en amerikansk underground hiphop kunstner. Han er oprindeligt fra Madison, Wisconsin, men flyttede som 15-årig til Minneapolis, Minnesota, hvor han blev en del af den lokale hiphop kultur. 
Brother ali er under det selvstændige pladeselskab Rhymesayers Entertainment.

Diskografi

Albums 
 Rites of Passage (2000)
 Shadows on the Sun (2003)
 Champion EP (2004)
 The Undisputed Truth (2007)
 Us (2009)

Singler 
 Room With a View (2003)
 Star Quality (2003)
 Bitchslap (2003)
 Champion (2004)
 Forest Whitiker(2004)
 Truth Is(2007)
 Freedom Ain't Free(2007)
 Original King(2007)
 Uncle Sam Goddamn (2007)
 Life Sentence EP (2007)

Eksterne henvisninger 

 
 
 

Rappere fra USA
Har spillet på Roskilde Festival
Norges Bank

Norges Bank er Norges centralbank. Den blev oprettet af Stortinget 14. juni 1816 og har som hovedopgave at sikre økonomisk stabilitet i Norge ved hjælp af pengepolitiske virkemidler.

Historie 

Banken blev oprettet af det norske Storting i 1816, to år efter landets løsrivelse fra Danmark. Hovedsædet blev placeret i Trondheim og blev først i 1897 flyttet til Oslo. Under 2. verdenskrig blev bankens hovedsæde midlertidigt flyttet til London. I 1985 gik banken fra at være et aktieselskab (ejet 100% af staten ved lov af 8. juli 1949) til at være en egentlig statslig enhed, og i 2001 blev de sidste regionale afdelinger af banken i Norge nedlagt. Omvendt har Norges Bank etableret udenlandske afdelinger i London (2000) og Shanghai (2007).

Den norske regering har fastsat et inflationsmål for pengepolitikken rettet mod "lav og stabil" inflation. Det operative mål for banken er en årlig inflation på omkring 2 % (tidligere 2,5 %) over tid. Desuden skal pengepolitikken bidrage til at stabilisere udviklingen i produktion og beskæftigelse.

Centralbankchef er økonom Ida Wolden Bache, der tiltrådte 24. marts 2022. Hun afløste Øystein Olsen, der blev udnævnt i 2011.

Eksterne henvisninger 

 Norges Bank – Officiel hjemmeside

Centralbanker
Bank
Etableret i 1816
Bank
Michael Phelps

Michael Fred Phelps (født 30. juni 1985 i Baltimore, Maryland, USA) er en svømmer fra USA, der igennem 2000'erne og 2010'erne har vundet adskillige guldmedaljer i både OL- og VM-sammenhæng. Han besidder desuden flere verdensrekorder og olympiske rekorder i forskellige discipliner. Hans præstationer har sørget for, at han fire gange, i 2003, 2004, 2006 og 2007, er blevet kåret til verdens bedste svømmer.

Resultater 

Phelps tangerede ved OL i Athen 2004 rekorden for flest medaljer vundet af en enkelt atlet ved et enkelt OL, da han sikrede sig seks guld- og to bronzemedaljer. Præstationen blev ikke mindre af, at han kun stillede op i de otte discipliner. Ud over OL-guldmedaljerne står Phelps noteret for intet mindre end 18 guldmedaljer i VM-sammenhæng, der er blevet vundet tilbage fra 2001, hvor han kun lige var fyldt 16 år.
Ved OL I Beijing 2008 tangerede han endnu engang rekorden for flest medaljer ved et OL, da han som den første svømmer nogensinde vandt guld i alle otte discipliner, han stillede op i, hvoraf tre af dem dog var holdkapper, svømmet med blandt andet Ryan Lochte, Peter Vanderkaay og Ricky Berens. Ved OL i London i 2012 sagde Phelps, at det blev hans sidste OL, men i april 2014 genoptog han svømningen og kvalificerede sig til OL 2016, hvor han var USA's flagbærer og vandt flere medaljer.

Phelps er pr. 18. august 2016, den OL-atlet der har vundet flest medaljer nogensinde, med hele 28, heraf er 23 af guld, tre af sølv og to af bronze.

Referencer

Eksterne henvisninger 

 
 Michael Phelps' hjemmeside 
 Michael Phelps' særlige svømmedragt under OL 2008

Svømmere fra USA
Olympiske svømmere fra USA
Personer fra Baltimore
Olympiske mestre fra USA
Olympiske sølvmedaljevindere fra USA 
Olympiske bronzemedaljevindere fra USA 
Olympiske medaljevindere i svømning
Medaljevindere ved sommer-OL 2004
Medaljevindere ved sommer-OL 2008
Medaljevindere ved sommer-OL 2012
Medaljevindere ved sommer-OL 2016
Deltagere for USA ved sommer-OL 2016
Svømmere ved sommer-OL 2004 
Svømmere ved sommer-OL 2008 
Svømmere ved sommer-OL 2012 
Svømmere ved sommer-OL 2016
Slaget ved Chesapeake

Slaget ved Chesapeake eller Slaget ved Virginia Capes' var et afgørende søslag i den amerikanske uafhængighedskrig ved mundingen af Chesapeake Bay den 5. september 1781 mellem en britisk flåde ledet af kontreadmiral Thomas Graves og en fransk flåde ledet af kontreadmiral François Joseph Paul de Grasse. Det var det eneste betydelige nederlag for Royal Navy i det 18. og 19. århundrede.

Den franske sejr forhindredet den britiske marine i at forsyne general Charles Cornwallis ved Yorktown i Virginia med nye styrker. Den sikrede forsyningen af styrker og forsyninger fra New York til George Washingtons styrker gennem Chesapeake Bay. Resultatet var at Cornwallis overgav sig i belejringen af Yorktown, og Storbritannien anerkendte senere uafhængigheden af Amerikas Forenede Stater.

Yderligere informationer 
 Allen, Joseph Battles of the British Navy, Bohn (1852) page 322, via Google Books- accessed 2008-01-06

Eksterne henvisninger 
 War for Independence—Battle of the Capes på u-s-history.com
 Center for militær historie, Slaget om Virginia Capes
 Spaniernes rolle i slaget om Yorktown 

Chesapeake
Virginias historie
Frankrigs historie
Storbritanniens historie
Begivenheder i 1781
Evander Holyfield

Evander Holyfield (født 19. oktober 1962 i Atmore, Alabama, USA) er en amerikansk bokser, der gennem sin karriere har været verdensmester i både cruiservægt- og sværvægtsklassen. Holyfield er måske mest kendt for skandalekampen mod landsmanden Mike Tyson 28. juni 1997. Holyfield var overlegen, og en frustreret Tyson skabte skandale, da han i to tilfælde bed Holyfield i øret, i andet tilfælde endda så meget at et stykke af øret røg af.

Resultater 
Holyfield nåede gennem sin professionelle karriere at bokse 53 kampe, hvoraf han vandt de 42, heraf 27 på knock out. Ti gange måtte han forlade ringen som taber mens 2 kampe blev dømt uafgjort. Efter han har slået Williams og Brian Nielsen har han nu en mulighed for at bokse i mod en af Klitchsko brødrene.. Inden sin professionelle karriere nåede Holyfield som amatør at repræsentere USA ved OL 1984 i Los Angelses, hvor han vandt bronze.

Eksterne henvisninger

Referencer 

Boksere fra USA
Personer fra Alabama
4-Oxalocrotonattautomerase

4-Oxalocrotonattautomerase (EC 5.3.2.-4-OT) er et enzym, der omdanner 2-hydroxymuconat til den αβ-umættede keton, 2-oxo-3-hexendioat. Dette enzym udgør en del af en bakteriel stofskiftevej, der oxidativt kataboliserer toluen, p-xylen, 3-ethyltoluen og 1,2,4-trimethylbenzen til intermediater i citronsyrecyklussen. Med en monomer størrelse på blot 62 aminosyrerester har 4-oxalocrotonattautomerase en af de mindste enzymunderenheder, der kendes. I opløsning danner enzymet dog en hexamer af seks identiske underenheder, så det aktive site kan dannes af aminosyrerester fra flere underenheder. Dette enzym er også usædvanligt, idet det bruger en prolinrest ved aminoterminalen som en rest i det aktive site.

Referencer 

Isomeraser
IEEE's milepæle

Denne liste over IEEE milepæle beskriver Institute of Electrical and Electronics Engineers (IEEE)s milepæle, og den repræsenterer de største historiske frembringelser indenfor elektrisk og elektronisk ingeniørvidenskab.

Kilder/referencer 
 IEEE History Center

 
Værker om elektronik
Isomerase

I biokemi er en isomerase et enzym, der katalyserer den strukturelle omdannelse af isomerer. Isomeraser katalyserer således reaktioner på formen

A → B,
hvor A og B er hinandens isomerer.

Nomenklatur 
Isomerasers navne dannes som "substratisomerase" (for eksempel glukose-6-fosfatisomerase), eller som "substrat-type af isomerase" (for eksempel fosfoglukomutase).

Klassifikation 
Isomeraser har deres egne EC-numre i enzymklassifikationssystemet: EC 5. Isomeraser kan yderligere klassificeres i seks underklasser:
 EC 5.1 inkluderer enzymer, der katalyserer racemisering (racemaser) og epimerisering (epimeraser)
 EC 5.2 inkluderer enzymer, der katalyserer isomeriseringen af geometriske isomerer (cis-transisomeraser)
 EC 5.3 inkluderer intramolekylære oxidoreduktaser
 EC 5.4 inkluderer intramolekylære transferaser (mutaser)
 EC 5.5 inkluderer intramolekylære lyaser
 EC 5.99 inkluderer andre isomeraser (inklusiv topoisomeraser)

Referencer 
 EC 5-introduktion fra Afdelingen for Kemi ved Queen Mary, University of London

Eksterne henvisninger 
 GoPubMed: Top authors, journals, places publishing on Isomerases 

Proteiner
Aktivt sæde

Et enzyms aktive sæde (også kaldet aktive site) indeholder det katalytiske sæde samt bindingssædet. Det aktive sædes struktur og de kemiske egenskaber tillader genkendelse og binding af substratet.

Det aktive sæde er normalt en lille lomme på overfladen af enzymet, der indeholder aminosyrerester, som er ansvarlige for substratspecificiteten (ladning, hydrofobitet, sterisk hindring), og katalytiske rester, som ofte agerer som protondonorer eller -acceptorer eller er ansvarlige for binding af en cofaktor såsom PLP, TPP og NAD. Det aktive sæde er også målet for enzyminhibering.

Enzymer
Jørgen Saxild

Jørgen Saxild (født 6. juni 1891 i København, død 21. marts 1975 smst.) var en dansk ingeniør og medstifter af Kampsax.

Baggrund og tidlig karriere 
 Uddannet som ingeniør fra Polyteknisk Læreanstalt
 Stifter Kampsax sammen med Per Kampmann og Otto Kierulff (1917).
 Kampsax får ordren på 1.000 km jernbane fra Istanbul mod øst. Saxild bliver leder for projektet, som afsluttes med succes (1927-32)
 Kampsax får ordren på den 1.394 km lange Transiranske Jernbane fra Den Persiske Bugt til Det Kaspiske Hav tværs gennem 
ørkenlandskaber, højsletter, sumpe og bjergkæder uden veje, stier eller broer (1933-38)
 Efter 2. verdenskrig fortsatte han virksomhedens arbejde med havne i Tyrkiet og veje i Iran

Den transiranske jernbane 

Jørgen Saxild blev ansat af Irans hersker Reza Shah til at bygge jernbanen. Kravet var, at den – inklusive alle broer, tunneller og øvrige anlægsarbejder – stod færdig seks år senere. Arbejdstemperaturerne i bjergene er på 35 minusgrader og i ørkenen på over 50 plusgrader.

En fare ved byggeriet er dets samfundsøkonomiske påvirkning af det iranske rige. På det travleste beskæftiger byggeriet nemlig 55.000 personer. Den økonomiske udvikling leder til en stor mangel på mindre pengesedler, som truer med at sætte byggeriet i stå, idet det bliver næsten umuligt at udbetale lønninger.

Fem år og fire måneder efter kontrakten blev underskrevet, står jernbanen færdig. Det har krævet 251 store og 4.000 mindre broer, og 245 tunneller på i alt 80 kilometers længde, foruden omfattende sporarbejder.

Noter

Eksterne henvisninger 
 Referat af foredraget "Iran og dets Jærnbaner" af Jørgen Saxild, den 8. Jan. 1936.
 

Erhvervsfolk fra Danmark
Ingeniører fra Danmark
Storkors af Dannebrog
Personer fra København
Personer i Kraks Blå Bog (afdøde)
Personer i Dansk Biografisk Leksikon
Medlemmer af Akademiet for de Tekniske Videnskaber
Danskere i 1900-tallet
Otto Kierulff

Otto Schiødt (Kierulff) Kierulf (16. maj 1891 i Odense – 19. januar 1981 i Jægersborg) var en dansk ingeniør som stiftede Kampsax sammen med Per Kampmann og Jørgen Saxild.

Han ledede ingeniørfirmaets indenlandske entreprenørvirksomhed indtil 1961. I 1930 udarbejdede han et alternativt projekt til Limfjordsbroen ved Aalborg. Firmaet fik opgaven og stod også for anlæggelse af Oddesund- og Vilsund broerne.

Eksterne henvisninger 
 

Erhvervsfolk fra Danmark
Ingeniører fra Danmark
Kommandører af Dannebrog
Modtagere af Nordstjerneordenen
Personer fra Odense
Personer i Dansk Biografisk Leksikon
Personer i Kraks Blå Bog (afdøde)
Studenter fra Metropolitanskolen
Ebbe Benedikt Rasmussen

Ebbe Benedikt Rasmussen (født den 27. oktober 1952) var rektor for det danske gymnasium Duborg-Skolen i Flensborg 1. august 2003 - 30. juni 2019.

Ebbe Benedikt Rasmussen er opvokset i Århus, men hans slægt har sønderjyske rødder. Han er student fra Viby Amtsgymnasium (1971) og er cand.mag. fra Aarhus Universitet med hovedfag i dansk (1980) og bifag i tysk (1994) og desuden exam.scient i idræt (1980) fra Odense Universitet. I perioden 1977–78 var han ansat som dansk lektor ved universitetet i Newcastle, og han har desuden været på studieophold i Oslo, Göttingen, Berlin og München. 1981–2003 var han lærer på Morsø Gymnasium, hvor han bl.a. i en 10−årig periode har fungeret dels som formand for pædagogisk råd og dels været tillidsrepræsentant. 2000–2003 tog han uddannelsen som master i IT-pædagogik ved Dansk Institut for Gymnasiepædagogik ved Odense Universitet.

Den 1. august 2003 efterfulgte han Erik Jensen som rektor for Duborg-Skolen. Han gik på pension 30. juni 2019. Hans efterfølger blev Heino Aggedam, som tidligere var vicerektor på St. Knuds Gymnasium i Odense. Han tiltræder dog først den 1. oktober 2019.

Referencer 

Skolefolk fra Danmark
Sydslesvig
Tony Romo

Antonio "Tony" Ramiro Romo (født 21. april 1980 i San Diego, Californien, USA) er en amerikansk footballspiller, der spiller i NFL som quarterback for Dallas Cowboys. Han kom ind i ligaen i 2003 og har spillet for Cowboys lige siden. Efter både 2006-, 2007- og 2009-sæsonerne blev han udvalgt til ligaens All-Star kamp, den såkaldte Pro Bowl.

Klubber 
 2003-: Dallas Cowboys

Eksterne henvisninger 

 Spillerinfo 

Amerikansk fodbold-spillere fra Californien
Amerikansk fodbold-spillere fra Dallas Cowboys
Amerikansk fodbold-quarterbacks
Personer fra San Diego
Drew Brees

Andrew Christopher "Drew" Brees (født 15. januar 1979 i Austin, Texas, USA) er en amerikansk footballspiller, der spiller i NFL som quarterback for New Orleans Saints. Han kom ind i ligaen i 2001 og spillede de første fem år af sin NFl-karriere hos San Diego Chargers, inden han før 2006-sæsonen blev sendt videre til New Orleans. 

Det foreløbige højdepunkt i Brees' karriere kom i 2010, da han førte sig hold til sejr i Super Bowl (NFL's store finale) og efter kampen blev kåret til den mest værdifulde spiller. Fire gange, i 2004, 2006, 2008 og 2009, er han blevet udvalgt til Pro Bowl, ligaens All-star kamp.

Brees' førte i 2011 NFL i passing yards med 5,476 yards som der så er det højeste antal kaste yards af en quarterback nogensinde i ligaen.

Eksterne henvisninger 
 Spillerinfo 
 NewOrleansSaints.dks Drew Brees profil 

Amerikansk fodbold-spillere fra Texas
Amerikansk fodbold-quarterbacks
Personer fra Austin
Amerikansk fodbold-spillere fra San Diego Chargers
Amerikansk fodbold-spillere fra New Orleans Saints
Vandpolo under sommer-OL 2008

I vandpolo under sommer-OL 2008 bliver der konkurreret om to olympiske titler, én for kvinder og én for mænd. Vandpolo står på det olympiske program for 24. gang ved dette OL i Beijing. Vandpoloturneringen kører i perioden 10. til 24. august. Der deltager tolv herrehold og otte damehold. 

2008
Sportsgrene under sommer-OL 2008
Honduras' fodboldlandshold

Honduras' fodboldlandshold er det nationale fodboldhold i Honduras. Det administreres af forbundet Federación Nacional Autónoma de Fútbol de Honduras.

Det honduranske landsholds første kamp endte med et 10-1 nederlag til  (Honduras' største nederlag nogensinde). Holdets første deltagelse ved en VM-slutrunde fandt sted i 1982. Her blev det til to uafgjorte kampe og et enkelt nederlag: 1-1 mod  og værtsnationen  og 1-2 mod . Udover disse præstationer endte holdet på andenpladsen ved CONCACAF Gold Cup i 1991 og vandt UNCAF Nations Cup i 1993 og 1995.

En kvalifikationskamp til VM 1970 mod nabolandet El Salvador udviklede sig dramatisk, da den el salvadoranske hær efter store tilskueroptøjer gennemførte et angreb på Honduras. Dette blev kendt som fodboldkrigen.

Deltog ved VM 2010 i Sydafrika, gik ikke videre fra gruppespillet!

Fodboldlandshold i Mellemamerika
Fodbold i Honduras